ශ්‍රී සිද්ධාර්ථ ගෞතම

ශ්‍රී සිද්ධාර්ත ගෞතම යනුවෙන් හැඳින්වෙන්නේ සමන් වීරමන් විසින් අධ්‍යක්ෂණය කළ 2013දී තිරගත වූ සිංහල වීරකථා චරිතාපදාන චිත්‍රපටයකි. මෙහි ප්‍රධාන චරිත නිරූපණය කරන්නේ ගගන් මලික්, ආචල් සිං, රංජන් රාමනායක, අංජානි පෙරේරා, රොෂාන් රණවන, ගෞතම් ගුලාති, සාරංග දිසාසේකර, දිල්හානි ඒකනායක සහ විල්සන් ගුණරත්න විසිනි. ශ්‍රී ලංකාව තුළ මෙම චිත්‍රපටය 2013 ජනවාරි 24 දින ඊ.ඒ.පී. සිනමාහල්වල දී ප්‍රදර්ශනය ඇරඹිණි. මෙම චිත්‍රපටය මැන්ඩරින්, තායි, වියට්නාම සහ හින්දි ඇතුළු භාෂා ගණනාවකට හඬකැවී ඇත. එසේම ප්‍රංශ, ජපන්, වියට්නාම, මැන්ඩරින් සහ හින්දි බසින් උපසිරැසි ගැන්වීම ද සිදුවී ඇත.

වියට්නාමයේ හැනෝයි නුවර පැවති 2014 එක්සත් ජාතීන්ගේ වෙසක් බෞද්ධ චිත්‍රපට උළෙලේ දී ප්‍රදානය කෙරුණු සම්මාන අට අතුරින් පහක්ම මෙම චිත්‍රපටයට හිමි විය. මේ අතරට හොඳම වෘත්තාන්ත චිත්‍රපටය, හොඳම නළුවා, හොඳම අධ්‍යක්ෂක, හොඳම සංස්කාරක සහ හොඳම සංගීතය යන සම්මාන අයත් වේ.

 චරිත නිරූපණය 
 ගගන් මලික්
 ආචල් සිං
 රන්ජන් රාමනායක 
 ජීවන් කුමාරණතුංග 
 අංශු මලික්
 රොෂාන් රණවන
 ගෞතම් ගුලාති
 සාරංග දිසාසේකර 
 විල්සන් ගුණරත්න
 බුද්ධදාස විතානාරච්චි
 ඩග්ලස් රණසිංහ
 දිල්හානි පෙරේරා
 අංජානි පෙරේරා
 රංජිත් ජයසිංහ
 එඩ්වින් ආරියදාස
 ඕෂධී හේවාමද්දුම
 දුෂ්‍යන්ත් වීරමන්
 නාලක දලුවත්ත

 හඬ රංගනය 
 චිරන්ත රන්වල, සිද්ධාර්ථ කුමරුන් ලෙස
 කුමාරි සෙනෙවිරත්න, යශෝධරා කුමරිය ලෙස
 පූර්ණිකා පීරිස්, මායා දේවිය ලෙස
 තාරකා ජයතිලක, මහා ප්‍රජාපතී දේවිය ලෙස
 සුසන්ත ප්‍රියදර්ශන, දේවදත්ත කුමරුන් ලෙස

ආශ්‍රේයයන්

 බාහිර සබැඳි 
 ශ්‍රී සිද්ධාර්ත ගෞතම 


Category:සිංහල-භාෂා චිත්‍රපට
Category:ශ්‍රී ලංකා චිත්‍රපට
ප්‍රවර්ගය:2013 වසර තුළ චිත්‍රපට